K o m u n i k é

Vláda SR na svojom zasadnutí prerokovala návrh na vydanie rozhodnutia o privatizácii časti zdravotníckeho zariadenia Nemocnice s poliklinikou Šamorín, Obvodné zdravotné stredisko Zlaté Klasy, spoločnosť SOKRATES spol. s r.o. 930 39 Zlaté Klasy č. 25 priamym predajom vopred určenému záujemcovi za kúpnu cenu 5 mil. Sk. Materiál bol predložený Ministerstvom pre správu a privatizáciu národného majetku Slovenskej republiky podľa § 10 ods. 1 a 13 a § 10a ods. 2 zákona č. 92/1991 Zb.
Spoločnosť SOKRATES spol. s r.o. 930 39 Zlaté Klasy č. 25 splnila všetky podmienky do výberového konania a navrhla za nadobudnutie predmetného OZS výhodnú cenu a platobné podmienky.
Spoločníkmi uvedenej spoločnosti sú zdravotnícki pracovníci – prevádzkovatelia ambulancií a ďalších odborných pracovísk zdravotníckeho zariadenia, ktorí svojimi dlhoročnými odbornými skúsenosťami sú zárukou ďalšieho kvalitného poskytovania komplexnej ambulantnej zdravotnej starostlivosti.